**Skjøtselsplan for [namn på lok.], slåttemyr, xx kommune, xx fylke.**

OVERSIKTSBILETE frå lokalitet

[NB: Skjøtselsplanen er tenkt å bli lagt inn i Naturbase som eit eige dokument tilgjengeleg i innsynsløysinga. Ved bruk av bilete i planen er det viktig å unngå for store filer. I dagens Naturbase er storleiken på eit dokument avgrensa til **2 Mb.** Difor komprimer alle bilete i dokumentet før ferdigstilling.]

FIRMANAMN/INSTITUSJON OG ÅRSTAL:

PLAN/PROSJEKTANSVARLEG:

OPPDRAGSGJEVAR:

LITTERATURREFERANSE (for skjøtselsplanen): Forfattar..Årstal. Skjøtselsplan for [navn lok]\_slaattemyr

## Innhald

[A. Generell del 3](#_Toc4150784)

[Skildring av naturtypen 3](#_Toc4150785)

[Førekomst og tilstand 4](#_Toc4150786)

[Generelle råd ved skjøtsel og restaurering av slåttemyr 5](#_Toc4150787)

[Litteratur 6](#_Toc4150788)

[B. Spesiell del: (sjå rettleiing til tabellen nedst i dokumentet) 7](#_Toc4150789)

[Kjelder 8](#_Toc4150790)

[Ortofoto/kart 9](#_Toc4150791)

[Bilete 9](#_Toc4150792)

[Artsliste 9](#_Toc4150793)

# A. Generell del

### Skildring av naturtypen

Slåttemyr er områder med fuktigheitskrevjande vegetasjon som dannar/har danna torv, og som er prega av langvarig hausting gjennom slått. Etter opphøyr av slått vil arealet framleis reknast som slåttemyr så lenge myra er prega av dei økologiske prosessane som skuldast tidlegare slått. Ei slåttemyr i attgroing vil då reknast som slåttemyr så lenge endringane skuldast opphøyr av slått og ikkje andre naturlege prosessar (til dømes forsumping, torvakkumulasjon). Ut frå denne definisjonen så sluttar ei myr å vere slåttemyr når dei naturlege prosessane er viktigare for myra sitt utsjånad og artsmangfald enn dei prosessane som skuldast tidlegare slått. Ei myr sluttar også å vere slåttemyr når andre bruksmåtar eller inngrep har større innverknad på dei økologiske prosessane enn den tidlegare slåtten (nedbygging, drenering, beiting, m.m.).

Myrane delast i to hovudtypar etter tilgangen på mineralnæring. **Jordvassmyr** (minerotrof/ minerogen myr) er myr som får tilført mineral frå vatn som har vore i kontakt med mineraljorda, dvs. minerogent (geogent) vatn, medan **nedbørmyr** (ombrotrof/ombrogen myr) berre får tilført næring frå nedbøren. Innanfor eit myrkompleks er det ofte ein mosaikk mellom ulike utformingar av nedbørmyr og jordvassmyr. Jordvassmyr delast inn i fattig, intermediær, middelsrik og ekstremrik myr basert på endringar i vegetasjonen langs fattig-rik-gradienten. Dette er ein av hovudgradientane på myr, og variasjonen langs denne gradienten saman med variasjonen langs myrkant-myrflate-gradienten og tue-lausbotn-gradienten (frå tørt til vått) vert brukt til å dele vegetasjonen på myr inn i ulike einingar (sjå f.eks. Fremstad, E. 1997. Vegetasjonstyper i Norge. – NINA temahefte 12: 1-279).

Ei slåttemyr har brukbar produksjon av gras og urter som kan haustast. Jordvassmyrar har høgare produksjon i feltsjiktet enn nedbørmyrar, og det er difor berre jordvassmyrane som vart slått. Ofte er det høgare produksjon på de rikaste myrane, og eit meir variert planteliv som ofte gjev seg utslag i høgare næringsverdi på høyet. Dei beste slåttemyrane har difor middelsrik og ekstremrik myrvegetasjon, men fattigare myrar finst over svært store areal og har også vore viktige. Dette gjeld til dømes store areal med slåttemyr i Agder-fylka og mange av slåttemyrane på Vestlandet.

Langs tue-lausbotngradienten er det fastmattene som er viktigast på slåttemyrane. Her ligg vasstanden i lange periodar av vekstsesongen lågare enn røtene til plantane. Dette gir betre oksygenforhold og betre tilgang på næringsstoff, som igjen gir høgare produksjon i forhold til våtare typar. Elles har myrkantane vore viktige slåttemyrareal. Myrkantane er ofte tresette, og dei er i dag spesielt utsett for attgroing. Utformingar av høgstorrmyr og mjukmatte med høg produksjon har også vore viktige slåttemyrareal.

Slåttemyrar framstår med relativt jamn overflate utan, eller med svake, myrstrukturar og artane er relativt jamt fordelt. Feltsjiktet dominerast av graminidar (gras og storr), men rike slåttemyrar kan ha mykje urter (sjå nedanfor). Vedvekstar manglar, men myrar i attgroing har ofte buskar og tre mot kantane. Botnsjiktet er velutvikla med overvekt av teppedannande mosar, torvmosar på dei fattigaste myrane og brunmosar på dei rikaste (sjå nedanfor). Det er relativt få artar som utgjer det meste av fôret som haustast på slåttemyr. Først og fremst er storrartane viktige, og då spesielt dei høgvaksne artane flaskestorr og trådstorr. Også gråstorr, stjernestorr, slåttestorr, kornstorr, duskull, torvull, blåtopp og bjønnskjegg er viktige graminidar, og alle dei nemnte artane opptrer både på fattig og rik slåttemyr. På rike myrar kjem det til ei rekkje artar, der særbustorr, gulstorr, engstorr og breiull er viktige. Urter på både fattig og rik slåttemyr omfattar bukkeblad, rome og tepperot, medan ei rekkje urter, blant anna orkidear inngår på rikmyr (og delvis intermediær myr).

#### Hovudtypar av slåttemyr

Variasjonen i førekomsten av planteartar langs fattig-rik-gradienten er den viktigaste på slåttemyr, og det skiljast mellom tre hovudtypar langs denne gradienten. Samtidig skiljast gjerne slåttemyrar i låglandet i Sør-Noreg (boreonemoral og sørboreal vegetasjonssone) ut som eigen type på grunn av førekomsten av låglandsartar og trusselbilete. Produksjonsverdiane nedanfor er basert på slått annakvart år på slåttemyr i Midt-Noreg.

**Fattig slåttemyr** er i botnsjiktet dominert av torvmosar, der stivtorvmose og dvergtorvmose er dei viktigaste artane. Dessutan er levermosar svært vanlege. Feltsjiktet er dominert av graminidar. Mjukmattene har mykje dystorr i feltsjiktet, og i tillegg er sivblom og bjønnskjegg blant dei vanlegaste artane. I fastmatter er bjønnskjegg, duskull, blåtopp og storr-arter vanlege. Produksjonen ved slått varierer frå 30-50 kg/daa i mjukmatter til 60-100 kg/daa i fastmatter. I fastmatter dominert av rome, og med dårleg dekning av andre karplantar, reduserast produksjonen raskt til same nivå som for mjukmatter når slåtten takast opp att. Dette heng saman med at rome hemmast sterkt av slåtten.

**Intermediær slåttemyr** har eit velutvikla botnsjikt og det er innslag av urter i feltsjiktet.Alle dei nemnte artane frå fattig slåttemyr inngår, dessutan nokre av artane frå rik slåttemyr som særbustorr, grønnstorr, myrklegg, sveltull og rosetorvmose. Flaskestorr, trådstorr, slåttestorr, gråstorr og kornstorr kan vere viktige mengdeartar. Produksjonen i intermediær slåttemyr er lite undersøkt, men ligg nok på nivå med fattigmyr eller noko høgare.

**Rik slåttemyr** har eit velutvikla botnsjikt dominert av brunmosar som myrstjernemose, navargulmose, messingmose og brunmakkmose, og det er større førekomst av levermosar som brundymose. Feltsjiktet er artsrikt og dominert av grasvekstar og urter. Artar som toler slått godt, slik som sotstorr, særbustorr, gulstorr, slåttestorr, duskull, breiull, myrtust og fjellfrøstjerne er relativt vanlege eller førekjem i større mengder. Stor dominans av høge og rasktveksande artar som blåtopp, takrøyr og mjødurt i kantane kan indikere attgroing. Produksjonen ved slått varierer frå 50-100 kg/daa i mjukmatter til 100-135 kg/daa i fastmatter.

**Slåttemyr i låglandet** skil seg ikkje vesentleg frå dei andre delnaturtypane. Det viktigaste er førekomsten av låglandsartar/sørlege artar som til dømes taglstorr (myrkant), nebbstorr, smalmarihand, myrflangre, mjølkerot (intermediær myr), og i slåttemyrar som gror att står gjerne svartor og trollhegg.

### Førekomst og tilstand

Myrslått har hatt eit stort omfang i Noreg, og var ei svært viktig kjelde til vinterfôr for husdyra i det førindustrielle jordbruket. Truleg vart fleire tusen km² myr hausta regelmessig då omfanget var på sitt største i siste halvdel av 1800-tallet. Myrslåtten avtok utover på 1900-tallet og tradisjonell hausting opphøyrde dei fleste stader her i landet rundt 1950. I dag vert nokre få slåttemyrar haldne i hevd med aktiv skjøtsel.

Slåttemyrar finst over heile landet, og med tyngdepunkt i indre og midtre delar der det er store areal av jordvassmyr og relativt korte avstandar til bygder med gardar. Fylka i Midt-Noreg har klart flest registrerte lokalitetar, følgd av Oppland og Hedmark. Også Buskerud, Telemark og Agder-fylka har mykje slåttemyr, men Buskerud og Telemark er mangelfullt kartlagt. Det same gjeld Nord-Noreg. Slåttemyrar i låglandet i Sør-Noreg (boreonemoral og sørboreal vegetasjonssone) er sjeldne, spesielt på Austlandet.

Slåttemyrar over heile landet er i dag i endring som eit resultat av attgroing. På myrflatane går prosessen seint, og myrane kan framleis vere opne sjølv mange tiår etter at slåtten opphøyrde, spesielt i høgareliggjande strøk. Den største endringa er at myroverflata vert meir kupert eller tuete; det vert større skilnad mellom forseinkingar og forhøgningar. I myrkantane skjer endringane raskare, og buskar og kratt breier seg utover; svartor, trollhegg og pors i låglandet og i sør; dvergbjørk og vier i høgareliggjande strøk og i nord. Gråor og bjørk er også viktige artar i attgroingsfasen, gråor først og fremst i mellomboreal sone og lågare, bjørk i alle vegetasjonssonar under skoggrensa. I tillegg aukar mengda av kantartar som marikåpe, sumphaukeskjegg, mjødurt, kvitmaure og myrfiolar. Også førekomsten av høge graminidar som klubbestorr, takrøyr og blåtopp aukar på kostnad av mindre artar som særbustorr, gulstorr og myrtust. I botnsjiktet aukar førekomsten av oppreiste og tuedannande mosar som torvmosar på kostnad av nedliggande, teppedannande mosar som myrstjernemose og brunmakkmose, og eit teitt strølag gir eit mindre velutvikla botnsjikt.

### Generelle råd ved skjøtsel og restaurering av slåttemyr

Skjøtsel av slåttemyr bør skje så nært opp til den tradisjonelle bruken som mogleg, men målsettinga med skjøtselen er avgjerande både for stubbehøgde, slåtteintervall, slåttetidspunkt og behov for fjerning av slåttegraset. Avhengig av storleiken på arealet kan det vere hensiktsmessig med ulike skjøtselstiltak og ulik skjøtselsintensitet i ulike delar av området. Det kan også vere hensiktsmessig å skilje mellom ein restaureringsfase dei første åra og ein årleg skjøtselsfase seinare, avhengig av grad av attgroing.

I restaureringsfasen ryddast området for kratt, og tre tynnast og attståande tre kvistast opp til mannshøgde. Rydding skal skje «nedanfrå», det vil seie ved å ta ut buskar og små tre og la store tre stå, eventuelt ta dei ut i ein seinare fase, avhengig av målsetjinga med skjøtselen. Stubbar må kappast så langt ned som mogleg slik at dei ikkje skapar problem ved etterfølgjande slått. Kvistane/stammane på kratt og mindre buskar bør ein dra opp og kutte under markoverflata med øks. Etter rydding er det spesielt viktig at alt ryddeavfall, kvist, stubbar og liknande vert samla saman og brent på eigna stader, og aller helst frakta ut av området. Dette for å unngå unødig oppgjødsling.

*Ved restaurering er det viktig å ikkje setje i gong med meir omfattande rydding enn det ein greier å følgje opp med skjøtsel i ettertid. Rydding utan påfølgande slått kan gi auka attgroing.*

Ofte må områda slåast ein gong i året i restaureringsfasen, og i låglandsområder kan det vere nødvendig med slått to gonger i året. Etter kvart som krattoppslag reduserast og produksjonen i feltsjiktet stabiliserer seg er det i dei fleste tilfella tilstrekkeleg med slått frå kvart tredje til kvart tiande år for å halde krattet i sjakk. I sørlege og lågtliggjande område kan det vere nødvendig med hyppigare slått.

Slått med tohjulstraktor er eit godt alternativ til ljåslått, og erfaringar frå blant anna Sølendet naturreservat i Røros viser at slått med tohjulstraktor er ca. 7 gonger raskare enn ljåslått. Bruk av kantklippar med knivblad er eit alternativ i tuete og ulendt terreng, men er om lag like arbeidskrevjande som ljå.

Slåttemyr bør skjøttast med slått, husdyrbeiting er ikkje eit godt alternativ. Beiting og slått påverkar myr på ulik måte. Høgt grunnvatn og torvdanning gjer myra sårbar for trakk. Trakk av beitedyr fører lett til skadar på plantedekket og blottlegging av torv med påfølgjande erosjon. Etter kvart vil buskar og kratt etablere seg på forhøgningar som trakket har skapt. Husdyr på utmarksbeite kan kanskje forseinke attgroing på slåttemyr reint visuelt, men vil ikkje kunne erstatte effekten av slåtten.

Slåttegraset kan gjerne tørkast på bakken slik at frø frå plantane vert frigjort, men det bør fjernast frå slåtteområda. Dette er først og fremst viktig for at høyet ikkje skal «gjødsle» myra. I høgareliggjande strøk der nedbrytinga går seint, vil høyet dessutan bli liggjande på bakken i fleire år og gi endra tilhøve for mosar og mindre karplantar samanlikna med områder som rakast, spesielt dersom produksjonen er relativt høg. Også til samanraking vil bruk av maskinar vere mykje raskare enn tradisjonelle metodar med bruk av rive. Dersom høyet ikkje skal brukast, kan det samlast opp i haugar og brennast. Her kompostering kan vere eit alternativ i lågareliggjande områder. Dersom formålet med skjøtselen først og fremst er å halde krattet unna myrane, kan slått utan oppsamling vere eit alternativ i områder med relativt låg produksjon.

### Litteratur

Praktiske detaljar og erfaringar omkring restaurering og skjøtsel av slåttemyr kan finnast i publikasjonar frå NTNU Vitskapsmuseet, til dømes:

Lyngstad, A. 2012. Kartlegging, overvåking og skjøtsel i Øvre Forra naturreservat 2012. – NTNU Vitensk.mus. Bot. Notat 2012-8: 1-36.

Lyngstad, A., Øien, D.-I., Vold, E.M. og Moen, A. 2013. Slåttemyrlokaliteter i Sør-Norge. A. Prioritering av lokaliteter for skjøtsel og overvåking. B. Kartlegging av slåttemyr på Østlandet 2012-2013. – NTNU Vitenskapsmuseet naturhistorisk rapport 2013-8: 1-96.

Øien, D.-I. og Moen, A. 2006. Slått og beite i utmark - effekter på plantelivet. Erfaringer fra 30 år med skjøtsel og forskning i Sølendet naturreservat, Røros. – NTNU Vitensk.mus. Rapp. bot. Ser. 2006-1: 1-57.

Rapportane er fritt tilgjengelege på [www.ntnu.no/vitenskapsmuseet/publikasjoner](http://www.ntnu.no/vitenskapsmuseet/publikasjoner).

Sjå også:

Moen, A. 1989. Utmarksslåtten - grunnlaget for det gamle jordbruket. – [Spor](https://www.ntnu.no/vitenskapsmuseet/spor) 4: 36-42.

Moen, A. og Øien, D.-I. 2012. Sølendet naturreservat i Røros: forskning, forvaltning og formidling i 40 år. – Bli med ut! 12: 1-103. Akademika forlag/[Fagbokforlaget](http://fagbokforlaget.no/?isbn=9788232100354)

Norderhaug, A. m.fl.(red.) 1999. Skjøtselsboka for kulturlandskap og gamle norske kulturmarker. – Landbruksforlaget. Boka er også tilgjengeleg på Miljødirektoratet sine heimesider: [www.miljødirektoratet.no/no/Publikasjoner/Publikasjoner-fra-DirNat/Annet/Skjotselsboka/](http://www.miljødirektoratet.no/no/Publikasjoner/Publikasjoner-fra-DirNat/Annet/Skjotselsboka/)

# B. Spesiell del: (sjå rettleiing til tabellen nedst i dokumentet)

|  |
| --- |
| **SØKBARE EIGENSKAPAR (for Naturbase)** |
| Namn på lokaliteten | Kommune | Områdenr. |
| ID i Naturbase | Registrert i felt av: | Dato: |
| Eventuelle tidlegare registreringar (år og namn) og andre kjelder (skriftlege og munnlege) | Skjøtselsavtale: Inngått år:Går ut år: |
| Hovudnaturtype: % delTilleggsnaturtypar:  | Utformingar: % del |
| Verdi (A, B, C): | Annan dokumentasjon (bilete, belagde artar m.m.) |
| Påverknadsfaktorar (kodeliste i handbok 13, vedlegg 11)  |
| Stadkvalitet  | Tilstand/Hevd | Bruk (nå): | Vegetasjonstypar: |
| < 20 m |  | God |  | Slått |  |  |  |  |
| 20 – 50 m |  | Svak |  | Beite |  |  |  |
| 50-100 m |  | Ingen |  | Torvtekt |  |  |  |
| > 100 m |  | Attgrodd |  | Gjødsling |  |  |  |
|  |  | Dårleg |  | Brenning  |  |  |  |
| **OMRÅDESKILDRING (For Naturbase og som grunnlag for skjøtselsplanen)** |
| InnlEIING |
| PLASSERING og naturgrunnlag: |
| NaturtypAr, utformingAr og vegetasjonstypAr  |
| artsmangfAld:  |
| Bruk, tilstand og påvERKNAD:  |
| FRAMANDE artAr: |
| Kulturminner: |
| SKJØTSEL OG OMSYN  |
| DEl av heIlSKAPLEG landskap: |
| VerdiGRUNNGJEVING:  |

|  |
| --- |
| **sKJØTSELSPLAN** |
| DATO skjøtselsplan: | UtformA av: | Firma: |
| UTM  | Gnr/bnr. | AREAL (noverande): | Areal etter evt. restaurering: | Del av verneområde?  |
| Kontakt med grunneigar/brukar (ev /informant). Før opp tidsperiodar, ev datoar.Namn: | Type kontakt (synfaring, tlf., e-post med meir) |
| Mål: Hovudmål for lokaliteten:Konkrete delmål:Ev. spesifikke mål for delområde(r): Tilstandsmål artar: Mål for nedkjemping av problemartar/attgroing: |
| Aktuelle tiltak:Generelle tiltak: Aktuelle restaureringstiltak, utover dei generelle:Aktuelle årlege skjøtselstiltak, utover dei generelle: | Prioritering (år) | Ant daa og kostnad/daa | Kontroll: (Dato) |
| Utstyrsbehov: |
| Oppfølging:Skjøtselsplanen skal evaluerast innan, x år: Behov for registrering av spesifikke artsgrupper:  |
| Tilskot søkt år: |  | Søkt til: |  |
| Tilskot tildelt år: |  | Tildelt frå: |  |
| Skjøtselsavtale partar: |
| ANSVAR: Person(-ar) som har ansvar for iverksetjing av skjøtselsplanen. |

## Kjelder

Kjeldetilvisingar til rapportar frå tidlegare registreringar med meir.

## Ortofoto/kart

**Ortofoto/kart** med:

1. Avgrensing av lokaliteten ved registrering
2. Ev. utvidingsmoglegheiter ved restaurering stiplast,
3. Felt med spesiell skjøtsel; førekomst av problemartar/raudlisteartar osv. bør nummererast/skraverast og avmerkast på kartet/flybiletet.

NB: avgrensing er enklast å få nøyaktig på ortofoto/flybilete.

## Bilete

For at ein lettare skal kunne sjå utviklinga til lokaliteten er det viktig å ta bilete som er mogleg å attfotografere. Ta helst både 1) oversiktsbilete som viser lokaliteten i landskapet, og 2) bilete som viser spesifikke delar av lokaliteten, (hugs å notere UTM der bileta er tekne frå og himmelretning).

## Artsliste

Vedleggast skjøtselsplan der lokaliteten har blitt re-registrert under skjøtselsplanprosessen.

NB: det er viktig at skjøtselsplanen leverast som **eitt dokument**. Bilete, ortofoto osv. skal ikkje leverast i eigne vedlegg (som lett kan komme på avvege i fht skjøtselsplanen).**Rettleiing til skjøtselsplanskjemaet, B- Spesiell del.**

Skjema B- spesiell del er delt opp i tre hovuddelar: Søkbare eigenskapar (for Naturbase), Områdeskildring (for Naturbase og som grunnlag for skjøtselsplan) og Skjøtselsplan. For søkbare eigenskapar er det viktig at dei omgrepa og kodane som er oppgitt brukast. Områdeskildring og skildring av skjøtsel skal vere rein tekst som ikkje vert søkbar. For meir utfyllande forklaringar, sjå DN-håndbok 13 2. utgåve 2006.

**Søkbare eigenskapar:**

**Områdenamn:** Offisielle stadnamn etter vedtekne rettskrivingsnormer, dvs. normalt namn frå kartblad i Noreg-serien 1:50 000. Ved bruk av namn frå andre kartstandardar oppgir ein i tillegg nærmaste stadnamn på kart i Noreg-serien. Eventuelt med støttenamn i tillegg (dvs. lokale stadnamn som ikkje står på kart, eller områdenamn).

**Områdenr.:** Løpenummer. Nummeret skal vere unikt (to geografisk åtskilte område kan ikkje ha same nummer) og vil i en fylkes-/nasjonal samanstilling starte med kommunenummeret.

**IID i Naturbase** oppgis dersom området ligg i Naturbase frå før.

**Registrert av: (Inventør/kartleggjar):** Angi alle som har vore med på å framskaffe primærdata i felt.

**Tidlegare registrert:** Angi årstal for ev. tidlegare kartlegging av lokalitet. Få fram om lokaliteten har vorte undersøkt gjentatte gonger. Referanse til rapportar settast opp under Kjelder mot slutten av dokumentet

**Naturtype:** Etter Natur i Norge (NiN) [www.artsdatabanken.no/KartleggingNiN](http://www.artsdatabanken.no/KartleggingNiN). **Utforming(ar):** Her brukast vegetasjonseiningane frå «Vegetasjonstyper i Norge». Usikkerheit m.m. utdjupast i områdeskildring. **Mosaikk**: Ein lokalitet kan innehalde ein småskala mosaikk som det er vanskeleg å avgrense, og der avgrensinga har liten praktisk betydning for planlegging og forvalting. Lokaliteten plasserast då i den naturtypen det er mest av, eller den som er viktigast. Andre naturtypar eller utformingar som førekjem på lokaliteten registrerast som mosaikk (tilleggsnaturtypar/-utformingar, helst med prosentdelar).

**Verdi:** A, B, C. Usikkerheit og gradering takast med i områdeskildringa.

**Stadkvalitet:** Avgrensingas nøyaktigheit beskrivast i 5 kategoriar. Sett kryss.

**Påverknadsfaktorar (tekniske inngrep m.m.):** Etter liste i vedlegg 11 i DN-handbok 13.

 **Tilstand (hevd):** For kulturbetinga lokalitetar oppgis tilstanden etter 5-gradert skala. Sett kryss. Under tilstand i områdeskildringa nedanfor ønskast ein meir utfyllande skildring.

**Bruk:** Her oppgis *noverande* bruk. Sett kryss. I områdeskildringa nedanfor ønskast ein meir utfyllande tekst om tidlegare og noverande skjøtsel.

**Områdeskildring**

**Områdeskildringa:** Skal vere forvaltingsretta, tilpassa brukaren og må vere tilstrekkeleg til å kunne grunngjeve val av naturtype, verdi og skjøtsels- og restaureringstiltak som skal ivareta lokaliteten.

Innleiing: Opplysningar om kartlegginga/ skjøtselsplanarbeidet. I kva slags samanheng kartlegginga er gjort, kva som er gjort tidlegare, om den nye skildringa supplerer eller erstattar tidlegare skildringar og liknande.

Plassering og naturgrunnlag: Geografisk plassering og supplerande opplysningar til kartet, evt. buffersone beskrivast. Kor nøyaktig er avgrensinga? Sistnemnte kan variere, både som følgje av kartleggingsmetodikk og naturgitte årsaker, og det bør skiljast mellom desse to faktorane. Viktige topografiske og geo­logiske forhold. Viktige naturgitte faktorar som påverkar økosystemet sin stabilitet (skogbrann, flaum, nedbør/luftfuktigheit, vind).

Naturtypar, utformingar og vegetasjonstypar: Supplerande opplysningar om naturtypar, utformingar og mosaikk oppgis her, samt supplerande opplysningar om trua vegetasjonstypar og evt. andre viktige vegetasjonstypar. Dersom naturtypar/vegetasjonstypar som ikkje er prioriterte er inkludert, skal dette nemnast og grunngjevast (til dømes av arronderingsmessige årsaker).

Artsmangfald: Typiske/karakteristiske/dominerande artar. I tillegg kan artar som supplerer eller spesifiserer ytterlegare i forhold til naturtype-/vegetasjonstypeskildringa nemnast. Alle sjeldne, kravfulle og raudlista artar skal listast opp med tal/mengde for artane, samt funnhistorikk.

Bruk, tilstand, påverknad: Utfyllande opplysningar om tilstand, inngrep, andre påverknadsfaktorar, historikk og bruk. *Bruk:* Noverande og tidlegare bruk skal skildrast. For tidlegare bruk meinast tradisjonell drift, (helst tilbake til første halvdel av 1900-talet). Kontinuitet i bruk/ikkje bruk: Angi periodar (årstal) med ev. opphøyr av slått. Periodar (årstal) med ev. varierande intensitet i bruken, eks: slåttehyppigheit, rydding av kratt, fjerning av tuer og andre ujamnheiter. For *tilstand* angi her eventuell avvikande skjøtsel: Slått men graset ligg att, beiting, grøfting osv. Noter type attgroingsartar og grad av attgroing. Avgrens gjerne på ortofoto areal med preg av forfall, til dømes krattoppslag. NB: (Dette blir supplerande opplysningar til rubrikken *hevd* ovanfor). Påverknadsfaktorar kan i tillegg registrerast som søkbar eigenskap for alle naturtypar. For kulturlandskap kan bruk registrerast som søkbar eigenskap.

Framande artar: Førekomst og tiltak. (kor dei veks avmerkast på ortofoto/kart).

Kulturminne: Førekomst av spesielle kulturminne i lokaliteten, eks. høyløe/høybu, slåttebu, stakkstang, hafell, osv., eller rester av slike.

* Skjøtsel og omsyn: Skjøtsel er aktive tiltak for å fremje naturverdiane. Omsyn er passive tiltak for å unngå skadelege aktivitetar for lokaliteten, eller visse former for bruk/inngrep som ikkje vesentleg påverkar dei naturverdiane som skal ivaretakast. Konkrete forslag og behov for å ta spesielle omsyn utanfor lokaliteten bør det nemnast her. Det gis her ein kortare oppsummering av det som skrivast i skjøtselsplanen om mål for skjøtsel, tilstand, skjøtselstiltak, tidsplan m.m.
* Del av heilskapleg landskap: Samanheng med andre områder innanfor eit større areal. Det vil ofte vere aktuelt å vise til nærmare skildring i dokument eller kjelde på faktaarket.
* Verdigrunngjeving (Obligatorisk): A, B eller C. Angi kort kva slags faktorar som i størst grad bidreg til verdien som er sett.Eventuell usikkerheit i forhold til verdien bør nemnast. Eventuelle utviklingstrekk som støttar verdivalet, nemnast. Om lokaliteten har endra verdisetjing sidan førre registrering bør dette grunngjevast her. Restaureringspotensialet til lokaliteten bør inn i verdivurderinga, om (delar av) myra er i forfall pga. attgroing eller drenering.
* Merknad: Her kan det leggjast inn utheva kommentar om at lokaliteten må oppsøkast på nytt, at avgrensinga er for unøyaktig m.m.

**Skjøtselsplan**

**Dato skjøtselsplan:** Dato for ferdigstilt skjøtselsplan.

**Utforma av:** Namn på ressursperson som har skrive planen ev kven som har rettleia skjøtselsplanarbeidet.

**UTM:** Sett inn koordinatarfor midtpunkt i polygonet, **Gnr/bnr:** Oppgi alle gards og bruksnummer innan lokaliteten som skjøtselsplanen gjeld for. (Kan bli mange for store lokalitetar. Her kan de få hjelp av kommunen)**.**

**Areal (noverande og etter evt. restaurering):** Oppgi areal på lokaliteten ved registrering, om aktuelt angi også areal etter at restaureringstiltak er gjennomført dersom dette vil endre på arealstorleiken.

**Del av verneområde**: Det skal noterast omområdet ligg heilt eller delvis innanfor eit verneområde.

**Kontakt med grunneigar/brukar:** Det er svært viktig å halde god dialog med grunneigar/ev. brukar under heile skjøtselsplanprosessen, slik at skjøtselsplanen vert konkret og tilpassa grunneigaren sitt behov, kapasitet og drift. Det skal dokumenterast at skjøtselsplanskrivar har hatt denne dialogen, og med kven dialogen er ført.

**Mål:** Delast opp i hovudmål, delmål, ev. mål for delområde, samt tilstandsmål for einskilde artar. Raudlisteartar, karakterartar, totalt tal arter. Konkretiserast med % auke innan eit tidsrom, til dømes innan 10 år. Er lokaliteten i god hevd vil det vere eit mål i seg sjølv å behalde dagens artsinventar og fordeling. Om området ligg innanfor eit verneområde og har konkrete bevaringsmål som vil påverke skjøtselen så skal dette beskrivast her.

**Aktuelle tiltak:** Delast opp i: *Generelle tiltak* (med tilvising til A: generell del i skjøtselsplanen), *Aktuelle restaureringstiltak, utover dei generelle* dvs. restaureringstiltak som er nødvendig for konkret denne lokaliteten og som ikkje er skildra i den generelle delen. Det kan vere tidspunkt for tiltak, midlertidig plassering av ryddingsavfall, brenning eller utkøyring av ryddingsavfall, nedkjemping av problemartar, eller spesielle *omsyn* knytt til kulturminne, spesielt blaute parti, åtkomst til lokalitet, eigedomsstruktur osv.

Til sist; *Aktuelle årlege skjøtselstiltak, utover dei generelle*. Til dømes spesifikke lokale slåttetidspunkt, behandling av slåttegraset, bortkøyring, slått kvart år eller sjeldnare osv.

**Utstyrsbehov:** Spesielle behov for utstyr til skjøtsel/restaurering.

**Oppfølging:** Det bør angjevast årstal for evaluering av tiltaka som er sett i gong etter skjøtselsplanen. Om det er aktuelt med supplerande registrering av spesifikke artar/artsgrupper så nemnast dette her.

**Tilskot/skjøtselsavtale:** Gi opplysningar om det er søkt midlar RMP, SMIL ev andre miljømidlar, samt opplys om det føreligg skjøtselsavtale og kor lenge denne gjeld.

**Ansvar:** Namn på person(-ar) som har ansvar for iverksetjing av skjøtselsplanen, eks grunneigar/brukar for gjennomføring av tiltak, samt person i forvaltinga for oppfølging av skjøtselsavtaler med meir.